RAKASTETTU KAIKESTA HUOLIMATTA
Miinuksesta plussaksi
Olet sydämellisesti tervetullut tähän hetkeen.
Puhun jälleen samasta teemasta, jota olemme käsitelleet aiemmin, -
rakastettu kaikesta huolimatta.
On aivan ihanaa huomata, kuinka Jumala rakastaa meitä.
Hän haluaa auttaa ja kantaa meitä.
Hän haluaa tulla voimaksemme ja iloksemme.
Toivon voivani jakaa sinulle sanoman elävältä Jumalalta.
Teemana on tänään miinuksesta plussaksi.
Matteuksen evankeliumissa on kertomus, -
joka todella käsittelee elämää miinuksesta plussalle.
Luen Matt. 20:29:stä: -
"Ja heidän lähtiessään Jerikosta seurasi häntä suuri kansan paljous.
Ja katso, kaksi sokeaa istui tien vieressä; -
ja kun he kuulivat, että Jeesus kulki ohitse, huusivat he sanoen: -
'Herra, Daavidin poika, armahda meitä'.
Niin kansa nuhteli heitä saadakseen heidät vaikenemaan; -
mutta he huusivat sitä enemmän sanoen: 'Herra, Daavidin poika, -
armahda meitä'.
Silloin Jeesus seisahtui ja kutsui heidät tykönsä ja sanoi: -
'Mitä tahdotte, että minä teille tekisin?' He sanoivat hänelle: -
'Herra, että meidän silmämme aukenisivat'. Niin Jeesuksen tuli -
heitä sääli, ja hän kosketti heidän silmiänsä, -
ja kohta he saivat näkönsä ja seurasivat häntä."
Luimme juuri jännittävän tekstin.
Teksti käsittelee suuria miinus-merkkejä, -
jotka muuttuvat plussaksi.
Tapaamme kaksi sokeaa miestä, jotka istuvat tien vieressä -
ikivanhan Jerikon kaupungin ulkopuolella.
Näillä miehillä ei ollut paljon hyviä puolia elämässään.
Päinvastoin. Heidän elämäänsä reunustivat miinus-merkit.
Varmastikin heidät vietiin ulos aamuisin -
ja autettiin tien viereen.
Siellä he istuivat ja kerjäsivät.
Oikeastaan heidän elämänsä oli yhtä suurta murhenäytelmää.
Ehkä sinäkin tunnet jotain samaa, kuin nämä miehet.
Ehkäpä myös sinun elämäsi tietä ovat reunustaneet -
miinus-merkit toisensa jälkeen.
Jopa meidän sivistyneessä ja järjestyneessä yhteiskunnassamme, -
tapaamme ihmisiä, joiden elämä on täynnä epäonnistumisia.
Oletkohan samaa mieltä, että on työlästä kohdata näitä vaikeuksia?
Silloin tuntuu siltä, ettei minulla ole mitään, mihin uskoa -
tai minkä vuoksi elää.
Nämä miehet olivat yhteisön ulkopuolella ja syrjäytyneitä.
On hyvin koskettavan traagista, kun kohtaa ihmisiä, -
joilla ei ole mitään kontakteja.
Tiedän, että monet tv: n katsojista ovat hyvin yksinäisiä ihmisiä.
Siksi haluankin puhua sinulle, joka koet ääretöntä yksinäisyyttä.
Haluan sinun kuulevan sanoman elävältä Jumalalta.
Tunnen Erään, joka on aina sinua lähellä.
Johanneksen evankeliumin luvussa 14:16 Jeesus sanoo: -
"Ja minä olen rukoileva Isää, ja hän antaa teille -
toisen Puolustajan olemaan teidän kanssanne iankaikkisesti."
Hän on Pyhä Henki.
Työttömyydestä -
ja yhteyden ja ystävien puutteesta -
voi tulla erittäin iso miinus.
Mutta haluan kiinnittää huomiosi Mestariin, -
joka haluaa auttaa niitä, jotka ovat joutuneet miinuksen puolelle.
Myös jumalanpalvelukset voivat tuntua miinukselta.
He eivät saa sieltä mitään toivoa, eikä uskoa tulevaisuuteen.
Mutta Jeesus sanoi: "Tulkaa minun tyköni, kaikki työtätekeväiset ja -
raskautetut, niin minä annan teille levon." (Matt. 11:28.)
Sokeat miehet istuivat tien vieressä, säästä välittämättä.
Heillä ei ollut tulevaisuutta mutta heidän elämäänsä tuli Eräs, -
joka antoi heille tulevaisuuden ja toivon. Jeesus tuli.
Haluan puhua sinulle -
Hänestä, joka on suuri plussa elämässäsi.
Vaikka nämä miehet eivät nähneet, -
oli heillä todellinen plussa, he kuulivat.
He näkivät uskossa jotain, -
jota eivät edes uskonnolliset johtajat nähneet.
Moni uskonnollinen johtaja haluaa vähätellä Jeesuksen merkitystä.
Osa jopa kyseenalaistaa sen, että Jeesus on Jumalan Poika.
Haluan sanoa selvästi tässä hetkessä: -
"Uskon Raamatun Jeesukseen koko sydämestäni.
Koko sisimpäni iloitsee Raamatun Jeesuksesta."
Sokeat miehet aavistivat, että Jeesus oli heidän Messiaansa.
Hän oli heidän todellinen plussansa.
Näiden miesten elämässä oli eräs piirre, josta pidän.
Se on heidän rukouselämänsä.
He huusivat: "Jeesus, Daavidin poika, armahda meitä,"
Olen kirjoittanut kristilliseen lehteen monen vuoden ajan.
Olen osallisena ihmisten kärsimyksestä ja hädästä.
Minulla on myös ilo kuulla monien kiitosaiheita.
Jotkut ovat huutaneet: "Rukoile puolestani."
Toiset ovat ilman tulevaisuutta ja toivoa.
Jotkut ovat särkyneet säpäleiksi.
He ovat saaneet kokea, kuinka miinus muuttui plussaksi.
Kun alamme etsiä Jumalaa, kaikki eivät osoita suosiotaan.
Jeesuksen viholliset halusivat sokeiden pysyvän vaiti.
Mutta Raamattu kertoo, että he huusivat yhä kovemmin.
Se oli ihmeellinen esimerkki rukouksen mahdollisuudesta.
Uskallan sanoa sinulle koko sisimpäni vakaumuksella: -
On olemassa ihmeellinen sananpaikka, jolla voit levätä: -
"Herra, sinä tutkit minua ja tunnet minut." (Ps. 139:1.)
Näin kirjoittaa Daavid.
Eikö olekin jännittävää, että Hän, joka haluaa muuttaa elämäsi -
miinuksesta plussaksi, tutkii sinua ja tuntee sinut.
Psalminkirjoittaja jatkaa: "Istunpa minä tahi nousen, -
sinä sen tiedät; -
sinä ymmärrät minun ajatukseni kaukaa.
Käynpä tahi makaan, sinä sen havaitset, -
ja kaikki minun tieni ovat sinulle tutut.
Sillä, katso, ei ole sanaa minun kielelläni, jota sinä, Herra, -
et täysin tunne. Sinä olet saartanut minut edestä ja takaa -
ja laskenut kätesi minun päälleni. Senkaltainen tieto -
on minulle ylen ihmeellinen, ylen korkea käsittääkseni sen."
Haluaisin nyt kertoa erään hyvin henkilökohtaisen asian.
Olin palvellut saarnaajana monta vuotta.
Olin julistanut 35-36 vuoden ajan.
Silloin sairastuin yhtäkkiä.
En varmaan koskaan unohda sitä epätoivoa, jota tunsin, -
kun lääkäri sanoi: "Pastori, et enää koskaan voi saarnata."
Luulin, että olin joutunut miinuksen puolelle loppuelämäksi.
Kysyin Jumalalta: "Olenko hoitanut virkaani niin huonosti, -
että et enää halua käyttää minua?"
Mielestäni en saanut mitään vastausta, -
mutta eräänä yönä huusin ja rukoilin Herraa.
Silloin Hän yhtäkkiä ilmestyi minulle.
Jotkut ovat halunneet hiljentää todistukseni, -
mutta en ole suostunut vaikenemaan, koska kohtasin Jeesuksen.
Hän tuli olohuoneeseeni aluksi kuin kirkas valo.
Olin onnellinen ja ajattelin, että nyt kuolen.
Menen nyt taivaaseen, mutta en kuollutkaan.
Kysyin kirkkaalta valolta: "Kuka olet?"
Kuulin äänen yhtä selvästi, kuin sinä kuulet minun ääneni: -
"Olen Jeesus, joka kuoli puolestasi. Tulin auttamaan sinua.
Mitä haluat minun tekevän puolestasi?"
Sanoin: "Herra, anna minun saarnata jälleen."
En halunnut päästä korkeasta verenpaineesta.
Halusin saarnata jälleen.
Hän tutki minua ja tunsi minut.
Hän tiesi, missä olin tuona yönä.
Hän ymmärsi kaikki ajatukseni.
Kävinpä tai olin pitkälläni, Hän havaitsi senkin.
Jumalani muutti elämäni miinukselta plussaksi.
Siteeraan tässä Daavidin rukousta.
Tämä on rukous, jossa Herra siunaa.
Miesten huuto ei mennyt vain Jeesuksen korviin -
vaan myös Hänen sydämeensä.
Hän kutsuu heitä ja sanoo: "Mitä tahdotte minun teille tekevän?"
Saman kysymyksen Jumala asettaa sinulle tänään.
"Mitä kaipaat, mitä janoat? Mitä kyselet, mitä tarvitset?"
Kerro kaikki Jeesukselle, Hän voi piirtää elämääsi plusmerkin.
Hän on ihmiskunnan Vapahtaja.
Todellinen plussamerkki on risti.
Sen on Jumala päättänyt, ja kun tunnustaudut ristin sanomaan, -
muutut täysin ja saat täydellisen siunauksen.
Ristin poikkipuu todistaa miinuksesta, -
jossa maailma on joutunut.
Ristin pystypuu todistaa -
sovituksesta taivaan ja maan välillä.
Tiedätkö rakas ystäväni, -
että sinun miinus-tilisi voi muuttua plus-tiliksi?
Hän, joka kirjoitti nimesi taivaan ihanaan elämän kirjaan, -
valvoo, että sinä olet aina siellä mukana.
Sanomani sinulle on: Elämästäsi voi tulla taas elämisen arvoista.
Tulen nyt vakaviin ajatuksiin.
Jumalan Pyhä Henki koskettaa minua erityisellä tavalla.
Olet yksi heistä, jotka sanovat: "En jaksa enää tätä elämää, -
en edes tiedä, jaksanko elää."
Tai et halua enää elää. Elämäsi on pysähdyksissä.
Kaikki toimet ovat miinuksella. Pelastuksen ilokin on miinuksella.
Turvallisuutesi on miinuksella.
Ilo ja varmuus siitä, että olet Jumalan lapsi, on miinuksella.
Kaikki on vain tappiolla.
Minulla on sanoma sinulle elävältä Jumalalta.
Minulla on terveiset sinulle, joka olet laskenut tabletteja -
ja ajatellut usein, että näin monta tarvitsen päättääkseni elämäni.
Rakas ystävä, älä tee niin, sillä Herra, sinun Jumalasi -
haluaa aloittaa työnsä sinussa uudelleen.
Alat riemuita Jumalan kasvojen edessä.
Tunnet, että sinulla on yhteys taivaaseen.
Se, mitä Jeesus teki puolestasi, merkitsee, että voit huutaa -
tai vain kuiskata rukouksesi.
Raamatussa on nainen nimeltään Hanna.
Hän oli epätoivoinen, koska hänellä ei ollut lapsia.
Tuohon aikaan lapsettomuus oli häpeällistä.
Tämä nainen oli surullinen ja alakuloinen ja kaikki oli raskasta.
Eräänä päivänä hän meni temppeliin. Siellä hän esittää rukouksensa.
Valitettavasti pappi ei ymmärtänyt häntä.
Papin nimi oli Eeli. Hän sanoi Hannalle tylysti: -
"Mene kotiisi ja katsokin, että raitistut!"
Nainen sanoi: "En ole humalassa, minä vain vuodatin sydäntäni."
Mutta vuosi sen jälkeen -
hänellä on lapsi sylissään, jonka hän synnytti, profeetta Samuelin.
Naisen miinuksesta tuli plussa, koska Jumala armahti häntä.
Voisin nostaa esiin paljon tämänkaltaisia todistuksia.
Niin suuri on Jumala, joka hallitsee tätä maailmaa, -
että hän muuttaa epäröimättä arkipäiväsi -
ja antaa sinun aloittaa riemulla ja ilolla.
Rakas ystävä, sinun ei tarvitse jatkaa vain miinus-merkin puolella.
Voit saada tuntea Jumalan läsnäoloa elämässäsi.
Julistan tässä Jumalan Sanaa, -
ja sanon sinulle, että huuda ääneen tai kuiskaa rukouksesi.
Hannan rukoillessa ei kuulunut ääntäkään.
Pappi näki vain huulet, jotka liikkuivat.
Ja se näytti siltä, kuin hän olisi ollut juovuksissa.
Jumala kuulee myös sydämen hiljaisimmatkin rukoukset.
Kun olin ulkomailla, tapasin erään henkilön.
Nainen hämmästyi nähdessään -
tämän yksinkertaisen saarnamiehen.
Se tapahtui Thaimaassa.
Nainen sanoi: "Onpa jännittävää, että sinä olet täällä."
Tiedätkö, olen rukoillut Jumalaa, että tapaisin sinut Thaimaassa.
"Miksi?" kysyin. "Olin kirjoittanut jäähyväiskirjeen", hän vastasi.
"En mielestäni jaksanut enää elää.
Menin ulos eräänä aamuna, ja silloin tapahtui jotakin.
Rukoilin näin: 'Herra, jos on mahdollista ja sinä vielä -
rakastat minua ja jos voit muuttaa elämäni ja tehdä siitä jotain, -
anna minun tavata saarnaaja Birger Skoglund."
Jumala on niin armollinen, laupias ja rakkaudellinen, -
että tämä nainen sai kohdata toivomansa henkilön.
Rukoilimme ja etsimme yhdessä Jumalaa, ja Herra oli siellä.
Hän pelasti, auttoi ja ennalleenasetti.
Tuletko siunatuksi, liikututko siitä, että Jumala tällä tavalla -
voi kohdata ihmisiä? Salli minun kertoa lisää.
Toisella kertaa sanoin Pyhälle Hengelle, auttajalleni: -
"Pyhä Henki, herätä minut, jos tarvitset minua."
Ei mennyt monta päivää eikä yötä, -
ennen kuin Pyhä Henki herätti minut keskellä yötä.
Hän sanoi: "Pue yllesi ja mene ulos. Tapaat siellä pariskunnan.
Sano heille terveisiä minulta."
En ollut aivan varma siitä, että Jumala puhui minulle.
Mutta ääni ei lopettanut kuiskaamista, joten lähdin ulos.
Tapaan avioparin, joka on menossa kotiin juhlista.
Kuulen heidän puhelevan keskenään: "Onko tässä kaikki, -
onko tämä elämää? Olemme taas juoneet itsemme humalaan.
Tätä ei kannata tavoitella.
Huomenna on taas krapula. Kuinka pääsemme eroon tällaisesta?
Täytyyhän elämässä olla jotain enemmän."
Kuultuani heidän puheensa tiesin Jumalan lähettäneen minut paikalle.
Lähestyin heitä ja kerroin kuulleeni heidän keskustelunsa.
Sanoin Herran lähettäneen minut sinne kertomaan heille, -
että heidän elämänsä miinus voi muuttua plussaksi.
On koskettavaa ja ihanaa kertoa Jeesuksesta, -
koska kun teen niin, Jumalan Henki on läsnä.
Aviopari otti Jeesuksen vastaan Vapahtajakseen.
Myöskin sinä voit tällä hetkellä kokea, -
että kaikki miinus-merkkisi muuttuvat ihaniksi plus-merkeiksi.
Saat maistaa taivaan armoa ja voimaa ylläsi.
Saat kuiskata tai huutaa ääneen.
Jos joku yrittää hiljentää sinut, älä anna kenenkään tukahduttaa -
ylistyslauluasi.
Anna sydämesi ilmaista kaipauksesi Jeesukselle.
Hän auttaa sinua, ja sinä ylistät Häntä.
Muutoksen jälkeen miinuspuoli ei enää ole painavin -
vaan plussapuoli painaa enemmän.
Se on ihmeellistä, ja siinä minun Jeesukseni haluaa auttaa sinua.
Siteeraan vielä näitä sanoja: -
"Herra, sinä tutkit minua ja tunnet minut."
Sinun ei tarvitse pelätä, kun Jumala sanoo tutkivansa sinua -
ja tuntevansa sinut. Hän tietää nimittäin sinun koko kaipauksesi.
Hän on ainoa, joka voi tyydyttää nälkäsi -
ja sammuttaa hengellisen janosi.
Saako Hän tehdä niin? Haluatko Hänen muuttavan elämäsi?
Jos Hän saa, voit rukoilla kanssani nyt.
Kiitos Isä, Jeesuksen nimessä, että saamme rukoilla Sinua.
Herra, pyydän katsojieni kanssa Sinua antamaan Pyhän Henkesi -
ja hyvän voimasi olla ihmisten yllä tänään.
Sinä siunaat ihanasti nälkäisiä ja janoisia.
Herra, anna ihanuutesi virrata meidän kaikkien ylitse -
Jeesuksen kauniissa, ihanassa ja voitokkaassa nimessä.
Aamen.
Ennen kuin lopetan, haluan kääntyä puoleesi.
Jos haluat tukea näitä ohjelmia, voit antaa lahjan TV7:lle.
Voit esimerkiksi soittaa ruudussa näkyvää numeroon.
Suomennos: Anneli Olin